jkorsvik/nowiki_second_scrape_merged huggingface dataset:
Dumfries Castle

Dumfries Castle var en kongelig festning i Skottland. Det var lokalisert ved Dumfries, ca. 2 km sør for bykjernen i Castledykes på østsiden av elven Nith ved et sted som nå er kjent som Castledykes Park. 3 km nord ligger Lincluden College Tower og 8 km nordøst ligger Torthorwald Castle. Dagens tomme landskap gjør det vanskelig å forestille seg den opprinnelige arkitekturen for det store festningsanlegget.


== Konstruksjon og historie ==
Dumfries Castle ble bygget en gang før 1214 som en primitiv borg av typen motte-and-bailey med jord og tømmer på normannisk vis, og siden forsterket i stein. Den ble bygget for å forsvare vadested eller krysningspunkt ved elven Nith langs en nøkkelrute inn i Skottland. Byen Dumfries ble opprettet som en kongelig burgh av kong Vilhelm I av Skottland i 1186. Festningen ble utvidet og gjenoppbygd i stein i 1214. Festningen var både en kongelig bolig og en rettsbygning. Kong Aleksander III av Skottland besøkte festningen i 1264 for å planlegge en ekspedisjon mot øya Man i Irskesjøen. Robert Bruce, 5. lord av Annandale, bestefar til Robert Bruce, erobret festningen i 1286.
Festningen ble okkupert av engelskmennene fra 1298. Kong Edvard I av England bodde i festningen i 1300. Under Edvards besittelse ble det bygd en mottagelse og festningen fikk en vollgrav og en palisade av treverk. Robert Bruce erobret festningen kortvarig i 1306 fra den engelskutnevnte konstabelen Richard Siward. Kong Robert Bruce erobret festningen 7. februar 1313 fra den engelske utnevnte konstabelen, hans fiende Dungal Macdouall, som hadde overført kong Roberts brødre, Thomas og Aleksander, til Edvard I, som umiddelbart henrettet dem. Etter at Robert Bruce tok festningen fikk han den ødelagt for at den ikke skulle bli utnyttet av engelske styrker i framtiden og aldri bygd opp igjen.I 1440 ble det dog bygget et nytt festningsverk i Dumfries, men på et annet sted enn den tidligere festningen. Den nye strukturen, New Wark Castle, ble bygget i 1440 av Herbert Maxwell. Det ble lokalisert et sted på High Street og tok form av et tårnhus i stein og mur. Rundt 1590 ble festningen utvidet med ekstra innkvartering for å støtte en garnison på 200 soldater som hadde til oppgave å politibehandle det plagsomme grenseområdet. Foreningen av kronene, da Jakob VI av Skottland ble kronet som konge ved å bli Jakob I av England, hvor de to rikene Skottland og England ble samlet under en monark, førte til at denne garnisonen ble redusert. Under jakobittenes opprør i Skottland i 1715 ble det på nytt behov for å foresterke stedet med regjeringstropper. I 1720 ble festningen kjøpt opp av byen Dumfries som rev det sju år senere for å gjøre plass til en kirke. Den ble gjenoppbygd i 1866 som Greyfriars Church.


== Referanser ==


== Eksterne lenker ==
Dumfries Castle, ved Simon Forder, diskuterer hvordan den opprinnelige festning kan ha sett ut
The «Lost» Maxwell Castle Project – omtaler blant annet Dumfries Castle
Mary de Monthermer

Mary de Monthermer (født 1298, død 1371) var en britisk adelskvinne, gift med den skotske jarlen av Fife Duncan Macduff (1289-1353). Hun var datterdatter av kong Edvard I av England.
Hun var datter av Ralph de Monthermer, jarl av Gloucester og Joan av Akko.


== Referanser ==
Duncan Macduff

Duncan Macduff, eller Donnchadh IV (født 1289/1290, død 1353) var jarl av Fife i hele sin levetid, ettersom han ble født etter at faren Donnchadh III var drept. Han var den siste gæliske jarlen av Fife.
Han vokste opp i England, til dels i husarrest. Alderen og oppholdet i England gjorde at han ikke kunne eller ville utføre kroningen av Johan Balliol og Robert Bruce til skotske konger – en rolle som tradisjonelt tilfalt jarlen av Fife. Etter slaget ved Bannockburn i 1314 frigjorde Duncan seg fra sine engelske voktere, og slutten seg til Robert. Han fikk tilbake retten til sine landområder, og stod ved Roberts side for skotsk uavhengighet. Duncan var den første underskriveren av Arbroath-deklarasjonen av 1320, en uavhengighetserklæring stilet til paven, og han deltok ved inngåelsen av fredsavtalen Edinburgh-Northampton-traktaten i 1328.Duncan giftet seg i 1306/-07 med Mary de Monthermer, som da var 9 år gammel, og datterdatter av kong Edvard I av England. De levde adskilt fra 1314 – da han vendte tilbake til Skottland, og til 1320. De fikk én datter: Isabella Macduff (ca. 1320 – 12. august 1389), som arvet jarldømmet etter faren og døde barnløs etter fire ekteskap.


== Referanser ==
Ekvidistanse

Ekvidistanse angir høydeforskjellen mellom kotene i et kart.
Ekvidistansen kan være avhengig av kartets originale målestokk. På orienteringskart (konkurransekart), der målestokken normalt er 1: 10 000 eller 1: 15 000, er ekvidistansen 5 meter. På turkart, der målestokken normalt er 1: 25 000 eller 1: 50 000, er ekvidistansen 20 meter. 
Forøvrig er normalekvidistansen:

Normalt er hver femte kote markert med en tykkere strek (betegnet «tellekote» eller «tellekurve»), for å lette oversikten i kartet.
Frostdøl

Frostdøl er en elv i Nissedal kommune i Telemark. Elva har sitt utspring i Napevatnet på grensa til Fyresdal, og munner ut i Nisser. Den er en del av Arendalsvassdraget. Elva er utbygd til kraftproduksjon i Fjone kraftverk.


== Referanser ==
Nina Simone

Nina Simone (egentlig Eunice Waymon) (født 21. februar 1933, død 21. april 2003) var en amerikansk sanger og pianist.
Hun ble født i Tryon i delstaten Nord-Carolina. Simone slo gjennom i 1959 med en innspilling av Gershwin-sangen «I Loves You, Porgy». Hun ble ofte omtalt som jazz-sangerinne, men ville selv ha seg frabedt denne kategoriseringen.
Simone engasjerte seg i borgerrettighetsbevegelsen i 1960-årene. I 1971 forlot hun USA, angivelig på grunn av rasisme, og bosatte seg etter hvert på forskjellige steder i Europa.
Nina Simone døde i Carry-le-Rouet i Frankrike. I 2018 ble hun innvotert i Rock and Roll Hall of Fame.


== Diskografi (utvalg) ==


=== Album ===
1959: Little Girl Blue
1959: Nina Simone at Town Hall
1961: Nina at the Village Gate
1964: Nina Simone in Concert
1965: I Put A Spell On You
1966: High Priestess of Soul
1969: To Love Somebody
1973: Emergency Ward!
1985: Live at Ronnie Scott's


== Se også ==
To Be Young, Gifted and Black


== Referanser ==


== Eksterne lenker ==
(en) Offisielt nettsted 
(en) Nina Simone – kategori av bilder, video eller lyd på Commons 
(en) Nina Simone på Internet Movie Database 
(en) Nina Simone hos Rotten Tomatoes 
(en) Nina Simone hos The Movie Database 
(en) Nina Simone hos Internet Broadway Database 
(en) Nina Simone på Apple Music 
(en) Nina Simone på Discogs 
(en) Nina Simone på Discogs 
(en) Nina Simone på MusicBrainz 
(en) Nina Simone på SoundCloud 
(en) Nina Simone på Spotify 
(en) Nina Simone på Songkick 
(en) Nina Simone på Last.fm 
(en) Nina Simone på Genius — sangtekster 
(en) Nina Simone på AllMusic 
Nina Simone på Twitter 
Nina Simone på Facebook 
Nina Simone på Instagram 
Nina Simone på YouTube 
Nina Simone på YouTube 
Nina Simone på Myspace 
Nina Simone på TikTok 
Oppføring i allmusic.com
Hradec Králové

Hradec Králové (tysk: Königgrätz) er en by i Böhmen i Tsjekkia. Den ligger ved elven Elben i regionen Hradec Králové.
Byen er kjent for slaget ved Königgrätz den 3. juli 1866, et slag i den prøyssisk-østerrikske krig.


== Historie ==
Hradec Králové er en av de eldste bosetningene i Tsjekkia. Byen var befestet allerede i 1062. Byens katedral ble bygget i 1303.
Hradec Králové het opprinnelig bare Hradec («slottet»), Králové («dronningens») ble senere lagt til da byen ble gitt av kong Václav II til sin kone, dronning Elisabeth.
Byen var sentral under husittkrigene, da den var med på opprørernes side. 
Tredveårskrigen førte til at byens protestantiske befolkning ble fordrevet, etter slaget på Det hvite berg i 1620. I 1639 ble byen beleiret av svenskene i åtte måneder.
I Josef IIs regjeringstid ble mange av byens kirker revet ned for å gjøre plass til befestninger. Disse befestningene sto helt til 1884.


== Kjente personer fra Hradec Králové ==
Karl Freiherr von Rokitansky (1804 – 1887), østerriksk pateolog, politiker og filosof.
Václav Vladivoj Tomek (1818 – 1905), tsjekkisk historiker
Zuzana Navarová (1959 – 2004), tsjekkisk sangerinne og komponist


== Referanser ==


== Eksterne lenker ==
Offisielt nettsted 
(en) Hradec Králové – kategori av bilder, video eller lyd på Commons 
(en) Hradec Králové – galleri av bilder, video eller lyd på Commons 
Virtual show
Lure (elv)

Lure er ei elv i Tinn i Vestfold og Telemark. Den har utspring fra innsjøen Lufsjå på grensa mot Buskerud, og renner gjennom Luredalen før den munner ut i Austbygdåe rundt sju kilometer nord for Tinnsjå. Den største sideelva er Ordøla, som kommer inn fra øst. Lure er en del av Skiensvassdraget.


== Referanser ==
Jordskjelvet i Kashmir 2005

Jordskjelvet i Kashmir 2005 inntraff klokken 8.50 lokal tid den 8. oktober 2005 med episenter i det pakistanskkontrollerte området av Kashmir. Jordskjelvet hadde en styrke på mellom 7,6 og 7,8 på Richters skala.

Episenteret lå i nærheten av Muzaffarabad, 95 kilometer nordøst for den pakistanske hovedstaden Islamabad. Flere byer og landsbyer i nærheten ble totalskadd.
Skjelvet forårsaket ødeleggelser også i andre deler av det nordlige Pakistan, i det nordvestre India og i Afghanistan.
Skjelvet skyldes den indiske tektoniske plates vedvarende nordadrettete bevegelse, som er på gjennomsnittlig 8 cm i året. I løpet av millioner av år har denne kraftige bevegelsen ført til en oppressing av det som er blitt Hindu Kush-fjellene.
Mange landsbyer ble jevnet ned jorden. Jordskjelvet regnes som det kraftigste langs denne bruddlinjen på hundre år. Selve bruddet strakk seg langs en 100 km lang linje, og langs den linjen ble praktisk talt alle bygninger ødelagt. 
Mange land tilbød Pakistan bistand. 
Offisielle pakistanske regjeringskilder oppgav den 8. november 2005 87 350 drepte, og fra indisk side var det meldt om 1 360 døde.


== Eksterne lenker ==
(en) 2005 Kashmir earthquake – kategori av bilder, video eller lyd på Commons 
(en) 2005 Kashmir earthquake – galleri av bilder, video eller lyd på Commons
Fylkesvei 306

Fylkesvei 306 (Fv306) går mellom Rien i Larvik og Undrumsdal i Tønsberg.
Riksvei 19 mellom Undrumsdalkrysset og Borre var del av veien frem til 17. desember 2009. Strekningen Skoppum–Fossan sto ferdig i 1902. Denne strekningen ble erstattet av en nybygd strekning langs Rv19 som åpnet 1. januar 2010.


== Kommuner og knutepunkter ==


=== Vestfold og Telemark fylke ===

LarvikLågendalsveien 

Hedrumveien 

Holtebygdveien 

SandefjordDalsroaveien 

Nesveien 

Sjueveien 

Tønsberg
Fossanveien 

Bispeveien 

Hengsrudveien 

Knudstadveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv306
(no) Statens vegvesen – trafikkmeldinger
Ordøla

Ordøla er ei elv i Tinn kommune i Telemark. Den dannes ved samløpet av Nystaulåe, som kommer fra Akslarvatnet i øst, og Briskåe, som har utspring på vestsida av Skirveggin i nord. Fra samløpet renner Ordøla mot vest og passerer gjennom Mykletjønn, før den munner ut i elva Lure, ei sideelv til Austbygdåe. Elva er en del av Skiensvassdraget.


== Referanser ==
Is This It

Is This it er The Strokes' debutalbum. Albumet kom ut i to utgaver, en for De forente stater og en for resten av verden. Den amerikanske utgaven mangler sporet «New York City Cops», som er byttet ut med «When It Started» på grunn av terrorangrepet 11. september 2001. De to utgavene har også ulike covere.
1. oktober 2002 ble albumet gjenutgitt med en DVD som inneholdt musikkvideoer og konsertopptak.


== Sporliste ==
Alle låter er skrevet av Julian Casablancas.

«Is This It» – 2:35
«The Modern Age» – 3:32
«Soma» – 2:37
«Barely Legal» – 3:58
«Someday» – 3:07
«Alone, Together» – 3:12
«Last Nite» – 3:17
«Hard to Explain» – 3:47
«New York City Cops» – 3:36
«Trying Your Luck» – 3:27
«Take It or Leave It» – 3:16


=== DVD ===
«Last Nite»
«Hard To Explain»
«Someday»
«New York City Cops»
«The Modern Age»


== Kilder ==

(en) Is This It på Discogs


== Eksterne lenker ==
(en) Is This It på Discogs 
(en) Is This It på MusicBrainz 
(en) Is This It på Spotify 
(en) Is This It på Last.fm 
(en) Is This It på AllMusic
Steve Albini

Steve Albini (født 22. juli 1962 i Pasadena, California) er en amerikansk musiker og musikkprodusent.
Som musiker har han ledet bandene Big Black, Rapeman og Shellac. Han er nå mest kjent som produsent for blant andre Pixies, Nirvana, PJ Harvey og svenske Souls. Albini lokker frem en sjelden ekthet gjennom til tider å sette frem to mikrofoner i et rom og spille inn alt på én gang, i motsetning til å spille inn hvert enkelt instrument hver for seg.
Hans første band het Small Irregular Pieces of Aluminium.


== Eksterne lenker ==
(en) Steve Albini – kategori av bilder, video eller lyd på Commons 
(en) Steve Albini på Internet Movie Database 
(en) Steve Albini hos The Movie Database 
(en) Steve Albini på Discogs 
(en) Steve Albini på MusicBrainz 
(en) Steve Albini på Songkick 
(en) Steve Albini på Genius — sangtekster 
(en) Steve Albini på AllMusic
Fylkesvei 310

Fylkesvei 310 (Fv310) går mellom Kopstad og sentrum i Horten. Veiens lengde er 11,1 km.


== Historikk ==
Opprinnelig gikk riksvei 310 videre fra Horten til Tønsberg sentrum, 1992 ble denne strekningen del av riksvei 19.
Før 1. januar 2010 var veien riksvei, etter at regionsreformen trådte i kraft har den status som fylkesvei. Samtidig ble strekningen mellom Borre og Tønsberg sentrum fylkesvei 325 (Vestfold) da riksvei 19 ble ført til Undrumsdal.


== Kommuner og knutepunkter ==


=== Vestfold og Telemark fylke ===

HortenKopstadveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv310
(no) Statens vegvesen – trafikkmeldinger
Dubrovnik

Dubrovnik (også tidligere kjent som Ragusa) er en gammel by på kysten av Adriaterhavet i Dalmatia, Kroatia. Den ble grunnlagt i 639. Den kalles ofte Adriaterhavets perle. Oppført på UNESCOs verdensarvliste. Navnet på byen betyr «eikeskog» på kroatisk.


== Historie ==
Byen ble grunnlagt av folk som flyktet fra avarene. Etter at avarene ødela den greske kolonien Epidauros, som ligger i den saroniske bukten, forflyttet innbyggerne seg nordover og slo seg ned i området som ble Dubrovnik by. Byen ble allerede i 896 underlagt Det bysantiske riket og ble en meget viktig handelsby med en flåte på over 300 fartøy. 
I middelalderen var byen en rival til Venezia, som den eneste frie bystat i det østlige Adriaterhavet. I det 15. og 16. århundre oppnådde byen et bemerkelsesverdig nivå, takket være sin velstand og sine diplomatiske evner. 
Senere kom byen under osmansk herredømme, og fra 1815 underlagt Østerrike og senere Østerrike-Ungarn. I 1918 ble byen underlagt Kongeriket Jugoslavia da det ble opprettet. 
Dubrovnik har vært sentral i utviklingen av det kroatiske språket. Den var hjemsted for mange viktige poeter, forfattere, matematikere, fysikere og andre forskere.
Dubrovnik er regnet som en av de vakreste og best bevarte byene i middelhavsområdet, men ble utsatt for et voldsomt bombardement under krigen i det tidligere Jugoslavia i 1991. Dette skadet store deler av Gamlebyen, til tross for at denne var helt uten militær betydning. Gamlebyen er i ettertid rehabilitert.


== Vennskapsbyer ==
Sarajevo, Bosnia-Hercegovina
Ravenna, Italia
Vukovar, Kroatia
Graz, Østerrike
Helsingborg, Sverige
Ragusa, Italia
Bad Homburg, Tyskland
Sandnes, Norge


== Eksterne lenker ==
(hr) Offisielt nettsted 
(en) Dubrovnik – kategori av bilder, video eller lyd på Commons 
(en) Dubrovnik – galleri av bilder, video eller lyd på Commons 
Dubrovnik Guide
Austbygdåe

Austbygdåe (eller Austbygdåi) er ei elv i Tinn i Telemark. Den renner gjennom Sandsetdalen og Tessungdalen, hvor den kalles Tessungåe, før den munner ut ved Austbygde, i nordenden av Tinnsjå. Elva er en del av Skiensvassdraget. Navnet på det nedre løpet uttales aus`bygdåe.
Austbygdåe ble i 1980 vernet mot kraftutbygging i Verneplan II for vassdrag.


== Referanser ==
Fylkesvei 313

Fylkesvei 313 (Fv313), også kjent som Gamle Sørlandske, går mellom Gutu og Helland i Holmestrand. Veiens lengde er 26,1 km.
Frem til 2001, før den nye E18 ble tatt i bruk, var veien del av E18. Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==

 HolmestrandUten navn 

Gamle Sørlandske 

Fjordveien 

Mulvikaveien 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv313
(no) Statens vegvesen – trafikkmeldinger
Fylkesvei 315

Fylkesvei 315 (Fv315) går mellom Island og sentrum i Holmestrand. Veiens lengde er 9,7 km.


== Historikk ==
Før den nye E18 forbi Island ble bygd fortsatte riksvei 315 langs dagens fylkesvei 32 til Hvittingfoss.Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==


=== Vestfold og Telemark fylke ===

HolmestrandHvittingfossveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv315
(no) Statens vegvesen – trafikkmeldinger
Ammoniumklorid

Ammoniumklorid (NH4Cl), også kalt salmiakk, brukes populært om salmiakkspiritus som er en løsning av ammoniakk (NH3) i vann.


== Farer ==
Salmiakk må aldri blandes med natriumhypokloritt (klorin). Ved å blande klorin og vanlig husholdningssalmiakk produseres det giftig nitrogentriklorid (
  
    
      
        
          
            NCl
            
              3
            
            
              
            
          
        
      
    
    {\displaystyle {\ce {NCl3}}}
  ) som fører til akutt lungeskade.


== Se også ==
Natriumhypokloritt


== Referanser ==


== Eksterne lenker ==
(en) Ammonium chloride – kategori av bilder, video eller lyd på Commons
Amerie

Amerie Rogers (født 12. januar 1980) er en amerikansk R&B-sanger. 


== Diskografi ==


=== Album ===
All I Have (2002)
Touch (2005)


=== Singler ===
«Why Don't We Fall In Love» (med Ludacris) (2002)
«Talkin' To Me» (2002)
«Paradise» (LL Cool J med Amerie) (2002)
«1 Thing» (2005)


== Referanser ==


== Eksterne lenker ==
Offisielt nettsted 
(en) Amerie – kategori av bilder, video eller lyd på Commons 
(en) Amerie på Internet Movie Database 
(sv) Amerie i Svensk Filmdatabas 
(en) Amerie hos The Movie Database 
(en) Amerie på Discogs 
(en) Amerie på MusicBrainz 
(en) Amerie på Spotify 
(en) Amerie på Songkick 
(en) Amerie på Last.fm 
(en) Amerie på Genius — sangtekster 
(en) Amerie på AllMusic 
Amerie på Twitter 
Amerie på Instagram 
Amerie på YouTube
Lynn Anderson

Lynn Renée Anderson (født 26. september 1947 i Grand Forks i Nord-Dakota i USA, død 30. juli 2015 i Nashville i Tennessee) var en amerikansk countrysanger.


== Liv og virke ==


=== Bakgrunn ===
Anderson ble født i Grand Forks i North Dakota og vokste opp i Fair Oaks i California, som datter av countrysangskriverne Casey og Liz Anderson. Familien hadde norske røtter. Oldefaren kom fra Øymark i Østfold. Tippoldemoren kom fra Drangedal i Telemark. Dette ble offentlig da hun deltok i det norske tv-programmet Tore på sporet, der hun besøkte Norge og møtte fjerne slektninger.
Anderson begynte at synge for alvor som 6-årig og opptrådte snart ved lokale arrangementer, hvor hun også vant de første av sine mange hedersbevisninger. Som ungdom opptrådte hun jevnlig i et lokalt tv-program.
I 1965 arbeidet hun som sekretær ved en radiostasjon i California da en av morens sanger ble en mindre hit for Merle Haggard. Dette medførte at moren fikk en platekontrakt, og Lynn fulgte med henne på en tur til country-hovedstaden Nashville. Her førte spontan hyggesang på et hotelrom med blant annet Haggard til at sjefen for et plateselskap, Chart, oppdaget talentet henne, og deretter fikk hun selv sin første platekontrakt.


=== Sangerinne ===
I 1966 utgav hun sammen med en mannlig sanger sin første single uten større oppmerksomhet, men den tredje kom på hitlistene, og det følgende år utsendte hun  «If I Kiss You», som nådde en femteplass på Billboards countryhitliste. Suksessen ble fulgt opp med flere hits, og Anderson kom til å opptre jevnlig på The Lawrence Welk Show. Dette medførte at hun også ble lagt merke til på en bredere popscene og la grunnen for hennes store suksess i 1970-årene.I 1968 ble hun gift med produceren Glenn Sutton, som også ble hennes profesjonelle partner. I 1970 skiftet hun fra Chart til det store Columbia Records, mens Chart fortsatt utgav sanger med henne, og som befestet hennes popularitet.
Hennes mest kjente sang er «Rose Garden», som var komponert av Joe South. For den fikk hun en Grammy i 1971 for beste prestasjon av en kvinnelig countrysanger.
Mange i Norge kjenner til samarbeidet mellom det norske bandet Ole Ivars og Anderson. Det var i 2013 at hun sang inn bandets store hit, «You Are the light of my life» (Jag trodde englarna fanns). Innspillingen ble gjort i Nashville i den anledning at hamarbandet fylte 50 år.


== Diskografi ==
Studioalbum


== Referanser ==


== Eksterne lenker ==
Offisielt nettsted 
(en) Lynn Anderson – kategori av bilder, video eller lyd på Commons 
(en) Lynn Anderson på Internet Movie Database 
(sv) Lynn Anderson i Svensk Filmdatabas 
(en) Lynn Anderson på AllMovie 
(en) Lynn Anderson hos The Movie Database 
(en) Lynn Anderson på Discogs 
(en) Lynn Anderson på MusicBrainz 
(en) Lynn Anderson på Spotify 
(en) Lynn Anderson på Songkick 
(en) Lynn Anderson på Last.fm 
(en) Lynn Anderson på AllMusic 
Lynn Anderson på Twitter 
Lynn Anderson på Facebook
Marian Anderson

Marian Anderson (født 27. februar 1897, død 8. april 1993) var en amerikansk klassisk skolert altsangerinne. Anderson regnes som en av USAs fremste spirituals-sangere, men hun opptrådte også i operaer og på konserter. I årene 1925 til 1965 sang hun med kjente orkestre over hele USA og i Europa.
Anderson var en viktig person i kampen mot raseadskillelse i USA. I 1939 var raseskillet fremdeles et faktum i USA, og organisasjonen Daughters of the American Revolution (DAR) nektet henne å delta i en konsert for et flerkulturelt publikum i Washington, D.C. Dette plasserte henne i søkelyset internasjonalt på en måte som ikke var vanlig for en klassisk skolert musiker. Hun fikk derfor avholdt en utendørskonsert på trappene foran Lincoln Memorial påskesøndag 9. april 1939, med støtte fra blant annet USAs førstedame Eleanor Roosevelt og hennes mann, president Franklin D. Roosevelt. Hun opptrådte for over 75 000 tilhørere, og i tillegg kom noen millioner radiolytterne. 
Hun ble den første afro-amerikanske kunstneren som opptrådte på Metropolitan Opera, 7. januar 1955, i operaen Maskeballet. Anderson var også en av delegatene til FNs menneskerettskomite, og hun opptrådte over hele verden som en «goodwill ambassador» for det amerikanske utenriksdepartementet. I 1960-årene var hun aktiv innenfor borgerrettsbevegelsen i USA, og opptrådte blant annet ved marsjen mot Washington i 1963 da Martin Luther King jr. holdt sin tale som begynte med «Jeg har en drøm».
Anderson mottok mange æresbevisninger, i 1963 ble hun tildelt Presidentens frihetsmedalje av president John F. Kennedy, i 1973 innvotert i National Women's Hall of Fame, i 1977 Kongressens gullmedalje og i 1986 USAs National Medal of Arts. Anderson ble tildelt Grammy Lifetime Achievement Award sammen med Bob Dylan, John Lennon og Kitty Wells i 1991. Seremonien for avdukingen av hennes stjerne på Hollywood Walk of Fame ble avholdt i 1960.


== Litteratur ==
Musikkleksikon, Universitetsforlaget, 1991


== Referanser ==


== Eksterne lenker ==
(en) Marian Anderson – kategori av bilder, video eller lyd på Commons 
(en) Marian Anderson på Internet Movie Database 
(en) Marian Anderson hos The Movie Database 
(en) Marian Anderson på Discogs 
(en) Marian Anderson på MusicBrainz 
(en) Marian Anderson på Spotify 
(en) Marian Anderson på Last.fm 
(en) Marian Anderson på Genius — sangtekster 
(en) Marian Anderson på AllMusic